als_Latn dik_Latn uzn_Latn
Asport – Vetëm një ditë pasi dha dorëheqje Besnik Kollari, Kosova e Vushtrrisë menjëherë ka gjetur zëvendësuesin e tij.
Bëhet fjalë për trajnerin mitrovicas, Luan Prekazi, i cili në parim ka arritur marrëveshje me drejtuesit e klubit nga Vushtrria.
Kështu ka njoftuar për ‘Sport’ të martën drejtori i klubit, Ismet Munishi. “90 për qind, Luan Prekazi do të jetë trajner i Llamkos Kosovës. Ky nuk është vendim personal i imi, por i Bordit të klubit. Që Luan Prekazi të emërohet trajner, kanë qenë pro vendimit kryetari i klubit, Labinot Demi, pastaj Bedri Istrefi, Besnik Kollari, Abdullah Kelmendi, Reshat Zymberi e Bekim Shotani”, njoftoi Munishi.Sipas tij, ka mbetur vetëm edhe fjala e fundit e pronarit të klubit për të konfirmuar edhe zyrtarisht Prekazin në stol.
“Bordi i klubit do të ketë nesër (sot) një mbledhje ku do të konfirmojë qëndrimin për zgjedhjen e Luan Prekazit për trajner të skuadrës. Ndërkohë, pritet vetëm edhe fjala e fundit e pronarit të klubit për t’u zyrtarizuar gjithçka”, shtoi Munishi. Sidoqoftë, sipas tij, kjo është punë e kryer dhe Prekazi shumë shpejt pritet t’i fillojë stërvitjet me ekipin.
/orainfo/
You must be logged in to post a comment Login
als_Latn als_Latn als_Latn als_Latn eus_Latn eng_Latn